**Ministru kabineta noteikumu projekta**

**„Grozījums Ministru kabineta 2009.gada 14.jūlija noteikumos Nr.775 "Vispārējās un profesionālās izglītības programmu licencēšanas kārtība”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Grozījums Ministru kabineta 2009.gada 14.jūlija noteikumos Nr.775 "Vispārējās un profesionālās izglītības programmu licencēšanas kārtība”” (turpmāk – Projekts) izstrādāts, pamatojoties uz Ministru kabineta noteikumu projektu „Latvijas Nacionālā kultūras centra nolikums”, kurā precizētas Kultūras ministrijas padotības iestādes „Kultūrizglītības un nemateriālā mantojuma centrs” funkcijas un uzdevumi. |
| 2. | Pašreizējā situācija un problēmas | Ministru kabinets saskaņā ar 2009.gada 30.novembra rīkojumu Nr.814 „Par Kultūras un radošās industrijas izglītības centra likvidāciju” likvidēja kultūras ministra pakļautībā esošo valsts tiešās pārvaldes iestādi- Kultūras un radošās industrijas izglītības centru, to pievienojot Kultūras ministrijai. Saskaņā ar 2003.gada 23.aprīļa noteikumu Nr.241 „Kultūras ministrijas nolikums” 4.7.punktu, Kultūras ministrija no 2010.gada 1.janvāra attiecībā uz kultūrizglītību veica šādu funkciju: organizē kultūrizglītības un radošās industrijas izglītības attīstības stratēģijas ieviešanu; saskaņā ar Kultūras ministrijas nolikuma 4.8.punktu ministrija veic arī citas normatīvajos aktos noteiktās funkcijas, tai skaitā kultūrizglītības un radošās industrijas izglītības jomā. Veicot augstāk minēto funkciju kultūrizglītības jomā, Kultūras ministrija konstatēja, ka ņemot vērā Valsts pārvaldes iekārtas likumā noteiktos valsts pārvaldes principus, būtu lietderīgi atdalīt valsts kultūras politikas plānošanu no kultūras politikas ieviešanas funkcijām, un funkcijas un uzdevumus, kas saistīti ar kultūrizglītības un radošās industrijas izglītības stratēģijas ieviešanu un īstenošanu nodot padotībā esošai iestādei. Ņemot vērā iepriekš minēto, Kultūras ministrija nodeva valsts politikas īstenošanu kultūrizglītības jomā Nemateriālā kultūras mantojuma valsts aģentūrai, izveidojot Kultūrizglītības un nemateriālā mantojuma centrs.  Ministru kabineta noteikumu projekta „Latvijas Nacionālais kultūras centrs” izstrādē, pārskatot funkcijas un uzdevumus kultūras un radošo industriju izglītības jomā, tika secināts, ka saskaņojums profesionālās izglītības programmām mūzikas, mākslas un dejas jomā, kas nepieciešams izglītības programmas licencēšanai, ir Centra kompetencē un ir nepieciešams veikt grozījumus Ministru kabineta 2009.gada 14.jūlija noteikumos Nr.775 „Vispārējās un profesionālās izglītības programmu licencēšanas kārtība”. Ņemot vērā iepriekš minēto, Projektā ir noteikti attiecīgi grozījumi. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Projekts sagatavots, lai noteiktu Centra uzdevumus atbilstoši Ministru kabineta noteikumu projektam „Latvijas Nacionālā kultūras centra nolikums”. |
| 5. | Projekta izstrādē iesaistītās institūcijas | Kultūras ministrija, Kultūrizglītības un nemateriālā kultūras mantojuma centrs. |
| 6. | Iemesli, kādēļ netika nodrošināta sabiedrības līdzdalība | Projekts satur grozījumus, kas nemaina tiesību aktu pēc būtības, līdz ar to netika nodrošināta sabiedrības līdzdalība Projekta izstrādē. |
| 7. | Cita informācija | Nav |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  | | --- | --- | --- | | **II. Tiesību akta projekta ietekme uz sabiedrību** | | | | 1. | Sabiedrības mērķgrupa | Kultūras un radošo industriju izglītības jomā iesaistītās institūcijas un iedzīvotāju grupas. | | 2. | Citas sabiedrības grupas (mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. | | 3. | Tiesiskā regulējuma finansiālā ietekme | Projekts šo jomu neskar. | | 4. | Tiesiskā regulējuma nefinansiālā ietekme | Projekts šo jomu neskar. | | 5. | Administratīvās procedūras raksturojums | Projekts šo jomu neskar. | | 6. | Administratīvo izmaksu monetārs novērtējums | Projekts šo jomu neskar. | | 7. | Cita informācija | Nav | |

*Anotācijas III, V un VI sadaļa – projekts šīs jomas neskar.*

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Vienlaikus ar Projektu Ministru kabineta sēdē izskatāms Ministru kabineta noteikumu projekts „Latvijas Nacionālā kultūras centra nolikums” (VSS prot.Nr.11 7§), (VSS-288). |
| 2. | Cita informācija | Vienlaikus ar Ministru kabineta noteikumu projektu „Latvijas Nacionālā kultūras centra nolikums” (VSS prot.Nr.11 7§), (VSS-288) Ministru kabineta sēdē izskatāmi arī šādi tiesību aktu projekti:   1. Ministru kabineta noteikumu projekts „Grozījumi Ministru kabineta 2003.gada 29.aprīļa noteikumos Nr.241 „Kultūras ministrijas nolikums”” (VSS prot.Nr.11 8.§), (VSS-289); 2. Likumprojekts „Grozījums Dziesmu un deju svētku likumā” (VSS prot.Nr.11 9.§), (VSS-290); 3. Ministru kabineta noteikumu projekts „Grozījums Ministru kabineta 2012.gada 21.februāra noteikumos Nr.130 „Dziesmu un deju svētku padomes nolikums””, (VSS prot.Nr.11 10.§), (VSS-291); 4. Ministru kabineta noteikumu projekts „Grozījums Ministru kabineta 2011.gada 27.decembra noteikumos Nr.1035 „Kārtība, kādā valsts finansē profesionālās ievirzes mākslas, mūzikas un dejas izglītības programmas””; 5. Ministru kabineta noteikumu projekts „Grozījums Ministru kabineta 2011.gada 3.augusta noteikumos Nr.662 „Profesionālās kvalifikācijas eksāmenu norises kārtība akreditētās profesionālās izglītības programmās”” (VSS prot.Nr.11 12.§), (VSS-293); 6. Ministru kabineta noteikumu projekts „Grozījumi Ministru kabineta 2009.gada 22.septembra noteikumos Nr.1074 „Noteikumi par valsts statistikas apkopošanu kultūras jomā”” (VSS prot.Nr.11 13. §), (VSS-294); 7. Ministru kabineta noteikumu projekts „Grozījums Ministru kabineta 2012.gada 25.septembra noteikumos Nr.670 „Kārtība, kādā pašvaldībām tiek aprēķināta un sadalīta valsts budžeta mērķdotācija māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām”; 8. Ministru kabineta noteikumu projekts „Grozījums Ministru kabineta 2011.gada 7.jūnija noteikumos Nr.431 „Pedagogu profesionālās kvalifikācijas pilnveides kārtība”” . |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Kultūras ministrija, Kultūrizglītības un nemateriālā mantojuma centrs. |
| 2. | Projekta izpildes ietekme uz pārvaldes funkcijām | Projekts precizē funkciju un uzdevumu sadalījumu starp Centru un Kultūras ministriju kultūras un radošo industriju izglītības jomas jautājumos. Projekts neparedz esošās institūcijas reorganizāciju, esošās institūcijas likvidāciju, kā arī neparedz jaunas institūcijas izveidi. Kultūras ministrija nodeva funkcijas kultūrizglītības jomā padotības iestādei „Kultūrizglītības un nemateriālā mantojuma centrs” no 2011.gada 01.janvāra, to veikšanai nododot 5 štata vietas (3 ierēdņi un 2 darbinieki) un atbilstošu finansējumu. Projekts paredz aktualizēt un precizēt Centra funkcijas un uzdevumus atbilstoši minētajam. Lai novērstu neskaidrības, kas varētu rasties ar nosaukuma maiņu, Projektā ir noteikts, ka Centrs ir Kultūrizglītības un nemateriālā mantojuma centra funkciju, tiesību, saistību, prasību, bilancē esošās mantas, lietvedības un arhīva pārņēmējs. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar. |
| 6. | Cita informācija | Nav |

Kultūras ministre Ž.Jaunzeme – Grende

Vīza: Valsts sekretārs G.Puķītis

11.12.2012.

912

B.Erdmane

Tālr.67227405

[Baiba.Erdmane@knmc.gov.lv](mailto:Baiba.Erdmane@knmc.gov.lv)